Mul suur mure. Sain täiesti ootamatult kohtutäiturilt täitmisteate, aga kes ja mille eest nõuab ei teadvat tema. Enne teda olevat asjaga tegelenud Pärnu Kohtumaja, kellele olevat asja üle andnud inkassofirma. Inkassofirmast lõpuks sain teada, et võlg olevat EMT-le aastast 1999.  Küsimus selline, et kas mul ei ole õigus näha mingeid arveid, kas tegemist on minu võlaga üldse? Kas mind ei oleks pidanud kõigi nende aastate jooksul teavitama? Tähitud kirjad? Kolisin küll jah aastaid tagasi Pärnust Tartusse, aga isegi Tartu Kohtumajas olevat asi arutusel olnud selle aasta märstis ja mind olevat teavitatud. Aga ei teavitatud ju! Elan reaalselt kohas, kuhu olen ka sisse kirjutatud.  Üldse, kas võlg ei peaks selle ajaga aeguma?  Intresside jooksmise peatamiseks leppisime kokku  maksegraafiku, ent minu palgapäeval arestiti vaatamata selle minu arve. Kas arestimisest ei ole kohtutäitur kohustatud ette teavitama? Kui mul on pretensioone kohtutäituri vastu, siis kuhu peaksin pöörduma?  Ette tänades  K.S